Diari Oficial de la Generalitat Valenciana


Sumari del DOGV 4438, del 12-02-2003 (2003/1297)

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 27 del Pla General de Paterna (descatalogació d'un immoble).
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4438

Data del DOGV
:   12-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1297


Data del document
:   20-12-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Paterna
    * pla d'urbanisme

ACORD de 20 de desembre de 2002, de la Comissió Territorial d'Urbanisme de València, relatiu a la modificació número 27 del Pla General de Paterna (descatalogació d'un immoble). [2003/A1297]
  
Vist l'expedient remés per l'Ajuntament de Paterna referit a la modificació número 27 del Pla General de Paterna (descatalogació d'un immoble), a l'efecte de la seua aprovació definitiva, i de conformitat amb els següents:
  
Antecedents de fet
  
1. El projecte es va sotmetre a informació pública per mitjà d'Acord del Ple municipal, de data 27 de març de 2002. Després del pertinent període d'informació pública (publicació en el DOGV, núm. 4.304, de data 31 de juliol de 2002, i en el diari Levante de 12 de setembre del mateix any) sense que es presentaren al·legacions, es va aprovar provisionalment pel mateix òrgan amb data 26 de setembre de 2002. L'expedient va tindre entrada en este Servici Territorial d'Urbanisme el 22 d'octubre de 2002.
  
2. El projecte de modificació consta d'una breu memòria amb la descripció dels antecedents i la seua justificació, i el pla d'ordenació modificat (catàleg d'edificis).
  
3. La modificació té per objecte eliminar del catàleg del Pla General de Paterna l'edifici situat en el carrer del Comte Montornés número 18 (abans núm. 14), fins ara amb nivell de protecció grau 2 (protecció estructural PIRS) Esta protecció afectava immobles d'especial valor artístic, pintoresc i ambiental, que per un valor intrínsec conformen l'ambient urbà i dels quals s'han de conservar les seues condicions volumètriques, estructurals, tipològiques i estètiques, sense perjuí d'obres interiors i exteriors de reforma i sanejament que milloren la seua condició funcional i siguen compatibles amb un ús i funció urbana, així com la seua estructura.
  
La modificació implica que al citat edifici s'aplica el pla parcial de Paterna, amb les condicions i l'ordenació previstes en este, que establix cinc plantes com a màxim per a eixa edificació, segons indica el document presentat.
  
Justificació de la modificació proposada:
  
La present modificació puntual és conseqüència de la sentència de 30 d'abril de 2001, de la Secció Cinquena de la Sala Contenciosa Administrativa del Tribunal Suprem (recaiguda en el recurs de cassació número 7.896/1995, interposat per l'Ajuntament de Paterna i la Generalitat Valenciana, contra la sentència dictada el 31.05.1995, per la Secció Primera de la Sala Contenciosa Administrativa del Tribunal de Justícia de la Comunitat Valenciana en relació amb el recurs número 1/1152/1992, promogut per Ramona Montaner García, contra l'acord de la CTU (15.11.1990) i la resolució del conseller desestimatòria del seu recurs d'alçada contra l'aprovació definitiva del PGOU de Paterna), per la qual s'acorda:
  
- Estimar el citat recurs (interposat per l'Ajuntament de Paterna).
  
- Anul·lar la sentència d'instància de 31 de maig de 1995.
  
- Estimar parcialment el recurs contenciós administratiu número 1.152/1992, del Tribunal Superior de Justícia de la Comunitat Valenciana, que declara que l'edifici del carrer del Comte Montornés número 14, de Paterna, no està subjecte a protecció.
  
- Desestimar el recurs número 1.152/1992 en tota la resta.
  
4. Durant la tramitació de l'expedient s'ha sol·licitat informe a la Conselleria de Cultura i Educació (Unitat de Patrimoni) (6/11/2002). El 19 de desembre del 2002 es va remetre una còpia de la documentació presentada per l'Ajuntament de Paterna a l'efecte de l'emissió informe corresponent.
  
5. Paterna té el Pla General d'Ordenació Urbana (revisió) aprovat definitivament per la Comissió Territorial d'Urbanisme el 15 de novembre de 1990.
  
6. La Comissió Informativa de la Comissió Territorial d'Urbanisme de València, en la sessió del 16 de desembre de 2002, va emetre informe relatiu al projecte que ens ocupa, i així es complix el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. La tramitació ha sigut correcta, de conformitat amb el que establix l'article 38, de la Llei 6/1994, de 15 de novembre, Reguladora de l'Activitat Urbanística (LRAU).
  
2. La documentació està completa a l'efecte del compliment del que disposa l'article 27 de la LRAU.
  
3. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU, i s'entenen justificades en compliment de la sentència de 30 d'abril de 2001 de la Secció Cinquena de la Sala Contenciosa Administrativa del Tribunal Suprem, recaiguda en el recurs de cassació número 7.896/1995.
  
4. El representant de la Unitat de Patrimoni de la Conselleria de Cultura i Educació en la Comissió Territorial d'Urbanisme, en la sessió del 20 de desembre de 2002, va considerar justificada la modificació en execució de la sentència del Tribunal Suprem i va indicar que emetria informe.
  
5. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans generals i les seues modificacions en municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 20 de desembre de 2002, acorda aprovar definitivament la modificació puntual número 27 del Pla General de Paterna (descatalogació d'un immueble), que afecta un edifici situat en el número 18 del carrer del Comte Montornés.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 20 de desembre de 2002.- El secretari de la Comissió Territorial d'Urbanisme: José Manuel Palau Navarro.